в Регламент за изпълнение (ЕС) 2019/66;
 г)
 ЕЗДВ-D, изготвен в съответствие с образеца в част 2, раздел Г от приложение II към настоящия регламент, за пратки с фуражи и храни от неживотински произход, които подлежат при въвеждането си в Съюза на една от мерките или условията, предвидени в член 47, параграф 1, буква г), д) или е) от Регламент (ЕС) 2017/625.
 2. ЕЗДВ, посочен в параграф 1:
 а)
 се съставя на поне един от официалните езици на държавата членка на въвеждане в Съюза;
 б)
 е надлежно попълнен най-малко на един от официалните езици на държавата членка на въвеждане в Съюза в съответствие с обяснителните бележки, предоставени в част 1 от приложение II към настоящия регламент, от:
 i)
 отговарящия за пратката оператор относно информацията за подробностите на пратката, както е описано в част I от образците в посоченото приложение, част 2, раздели А—Г;
 ii)
 компетентния орган в съответния граничен контролен пункт или контролен пункт относно информацията за решението, взето във връзка с пратката, както е описано в част II от образците в посоченото приложение, част 2, раздели А—Г;
 iii)
 компетентния орган на граничния контролен пункт на излизане или на крайното местоназначение или от местния компетентен орган относно информацията за последващите мерки, предприети във връзка с пратката, след като е било взето решение за това, както е описано в част III от образците в посоченото приложение, част 2, раздели А—Г.
 3. Чрез дерогация от параграф 2, буква а) дадена държава членка може да се съгласи ЕЗДВ да бъде съставен на официален език на ЕС, различен от този на държавата членка на въвеждане в Съюза.
 Член 41
 Използване на електронен ЕЗДВ
 1. Операторът или компетентният орган използва ЕЗДВ в електронен формат посредством една от следните системи:
 а)
 ТRACES, при условие че ЕЗДВ отговаря на всяко едно от следните изисквания:
 i)
 подписан е с електронния подпис на отговарящия за пратката оператор;
 ii)
 подписан е с усъвършенствания или квалифицирания електронен подпис на сертифициращия служител на граничните контролни пунктове или на контролните пунктове;
 iii)
 носи усъвършенствания или квалифицирания електронен печат на издаващия компетентен орган;
 iv)
 подпечатан е от ТRACES с усъвършенстван или квалифициран електронен печат;
 б)
 националната система на дадена държава членка, при условие че ЕЗДВ отговаря на всяко едно от следните изисквания:
 i)
 подписан е с електронния подпис на отговарящия за пратката оператор;
 ii)
 подписан е с усъвършенствания или квалифицирания електронен подпис на сертифициращия служител на граничните контролни пунктове или на контролните пунктове;
 iii)
 носи усъвършенствания или квалифицирания електронен печат на издаващия компетентен орган;
 iv)
 предаден е на ТRACES не по-късно от момента, когато се взема решението въз основа на официалния контрол, и предаването е подпечатано с усъвършенствания или квалифицирания електронен печат на издаващия компетентен орган.
 2. ТRACES потвърждава предаването по параграф 1, буква б), подточка iv) със своя усъвършенстван или квалифициран електронен печат.
 3. Всяка от стъпките, изисквани съгласно параграфи 1 и 2, се подпечатва с квалифициран електронен времеви печат.
 Член 42
 Срокове на съхраняване на електронни сертификати и ЕЗДВ, както и на лични данни от тях
 1.
 С цел да се запази целостта